
PENNILLION CWYNFANUS —. 
ER COFFADWRIAETH AM 
Y Parch. Danîel Williams, 
Salem, Llangyfelach, Swydd Forganwg, yr hwn a fu 
farw Ebrill 26, 1895. 


g GAN Y PARCH. I. JONES, 
Stayliitle, Swydd Drefaldwyn. 





Ganwyd D. W. yn yr Heolddu, yn Llangug. Bu yn bre- 
gethwr cynnorthwyol yn Salem a Gerazim am oddeutu 15eg 
mlynedd, yna neillduwyd ef yn fugail ar yr eglwys yn y lle 
olaf, lle y bu yn llafurio hyd derfyn ei oes. Yr ydoedd yn 69 
oed pan fu farw; agadawodd wraiga6 o blant i alaru ar ei ol. 
Ei eiriau olaf wrth ei briod, gan ddodi ei law iddi, ydoedd, 
“ Ffarwel)? _ “ Gobeithio nad felly Daniel,” ebe hithau. Wedi 
hyny, rhoddodd y naill law yn y llall, a dywedodd, “ Arglwydd 
Iesu derbyn fy ysbryd!” “ Yr Arglwydd a'ch cynnhalio,” medd 
ei briod. ““ Amen /”” medd yntau, gan anadlu yr anadl olaf. 


1. NID yw canu galarnadau 
Ddim yn anhawdd imi'n awr; 
Colli fy nghyfeillion anwyl 
'R ydwyf beunydd ar y llawr; 
Daniel Williams a'm gadawodd 

ì Ar y môr tymhestiog dâ, 

Ac a hwyliodd gyda'r awel, 
Mewn i'r Ganaan dawel fry. 


2. 'Rwy'n adgofio gyda hiraeth, 
Fel ei gwelais lawer gwaith, 
Dod yn serchog i'm haneddle, 
Pan y byddai ar eì daith, 

Wedi cael ei guro'n arw 

Gan y gwynt a'r cenllysg mawr, 
Yn y gwlaw ac yn yr eira, 
Ne's y byddai bron i lawr. 


9. Llawer gwaith y bu trwy Gymru 
Yn cyhoeddi'r aberth drud; 
Nid oes Sîr na ddarfu deithio, 
Ar ei lled ac ar eì hyd; 

Ond mae'n awr yn tawel orphwys 


_ Ar yr orsedd freiniol fry, 


wt 


Ac yn canu am ei gynnal 
Yma'n nghanol grym y lli. 


Gostyngeiddrwydd oedd ei fawredd, 
Gostyngeiddrwydd oedd ei addurn ef; 
O! mor addas oedd ei rodiad, 

I orchymynion pur y nef; 

Gwir Israeliad didwyll ydoedd, 
Serchog, hawddgar, gyfaill llon ; 
Colli Daniel a fu'n achos 

Dwys och neidiau dan fy mron. 


. Llangyfelach ti ge'st golled, 


Na wneir i fynu amser maith, 
Cwympodd seren a'th arweiniodd 
'Tua Bethlem lawer gwaith; 

Hi lewyrchodd yma'n ddysglaer, 
Trwy rinweddau marwol glwy”, 
RR ochr draw mae yn llewyrchu, 
Mewn dysgleirdeb canmil mwy. 


. Deffro awen, dyro gymorth 


Ro'i disgrifiad byr i maes, 

Am ei agwedd yn cyhoeddi 

Trefn iechydwriaeth gras ; 

Yn ei farn ac yn ei fywyd, 

Ni wnaeth w'radwydd yn ei ddydd, 
(Ac er garwed oedd y creigiau,) 


Na llongddrylliad am y ffydd. 


. Tebyg iawn i Jacob ydoedd, 


Pan b'ai wrth yr orsedd wiw, 
Ac er gwaethaf angrhediniaeth, 
Llwyddo byddai gyda Duw; 
Ar ei weddi yn gyffredin, 

Fe ddisgynai'r gwlith i lawr, 
Hyn ro'i addurn ar ei bregeth, 
Ne's y byddai'n elw mawr. 








3 


. Nid yn ysgol un Gamaliel 


Ei cymhwyswyd at ei waith; 
Nid oedd ganddo ddoniau Virgil, 


' Na hyawdledd Cicero 'chwaith; 


10. 


11. 


gi 
be 


Ond derbyniodd well dysgeidiaeth, 
Gwell hyawdledd a gwell dawn, 
Wrth fyfyrio ar y cariad, 

A eglurwyd un prydnhawn. 


. Pan ddarllenai ef ei destyn, 


Roedd ei olwg braidd yn syn, 
Ond yn uniawn fe'm harweiniai 
Draw i ben Calfaria fryn; 
Yna ymadroddai'n fywiog, 
Gyda gwres a pheraidd sain, 
Am yr archoll, ol yr hoelion, 
Ac effeithiau'r goron ddrain. 


Iesu anwyl croeshoeliedig, 

A'r bendithion yno sydd, 
Bywyd i bechadur trwyddo, 

A bregethai nos a dydd; 
Cyngor hedd ac arfaeth foreu, 
A gyhoeddai yn ddigryn, 
Codwm erchyll gawd yn Eden, 
Codi wedi'n ar y bryn. 


Draw o Eden yr ehedai, 

Dros y bryniau gyda brys, 

Chwai y b'ai yn Gethsemane, 

Gyda'r gwaed a chyda'r chwys; 

Ac oddiyno ìi Golgotha, , 

Lle cawd prynedigaeth lawn, 
Gwaeddai'n beraidd iawn “* Gorphenwyd, 
Rhoddodd Iesu ddwyfol iawn.” 


2. Wedi hyny byddai'n uniawn, 


Gyda boreu'r trydydd dydd, 
Pan orchfygodd Iesu angau, 

Ac y daeth o'i rwymau'n rhydd; 
Darluniai Grist yn d/od i fynu, 
A bywyd miloedd yn ei law, 

Rhai fydd berlau yn ci goron, 
Yn y wlad yr ochr draw. 


19. Gwych y medrai ef ddarlunio 
Crist yn esgyn at y Tad, 
Yno'n eiriol dros ei bobl, 
Trwy rinweddau maith ei waed; 
Dyma'r meusydd lle bu'n lloffa 
Tywys breision lawer gwaith, 
Lle'r arweiniai'r pererinion, 
I gael ymborth ar eu taith. 





14. O Gerazim ti ge'st golled, 
Do yn wir, a cholled fawr, 
Ti dderbyniaist ganwaith trwyddo, 
Rad fendithion nef i lawr ; 
Ewch at Arglwydd y cynhauaf, 
Atolygwch arno fe, 

Fe all ddanfon i chwi eto, 

Un yn gyflawn lanwo'i le. 


15. Sîan yn awr sydd weddw unig, 
Yma'n dringo'r tylau serth, 
Mi ddymunwn iti “wyllys 
Da preswylydd mawr y berth ;” ì 
A'i amddifaid blant annerchaf, 
Ar y ffordd wrth fyn'd yn mlaen, 
Boed Duw Daniel i chwi'n geidwad, YN 
Yn y dŵr ac yn y tân. | 


16. Rwy'n terfynu hyn o ganu, 
Ffarwel frawd a chyfaill gwych, | 
Fi sydd yma yn fy nagrau, Ua 
Mae dy wyneb dithau'n sych; 
Yn dy gerbyd aethost adrau, 
Nawr yn sefyll yn dy ran, 
Ar yr elor farch yn rhiwlun, 
Mi ddo'f inau yn y man. - 
| 
| 





LLANFAIR: ARGRAFFWYD DROS EVAN JONES. 





